《次韵前人取别二首》
宋代·陈著

初心高处欲穷游，兀坐书窗七月秋。
风雨已成贫甫叹，山云却为老韩收。
从来人事有圆缺，可是天公分去留。
正尔无聊负暄立，赤书忽落剡溪头。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。